Liderii globali din marketing se simt încă nepregătiți pentru GenAI, arată un studiu Kantar
Majoritatea liderilor din marketing încă se simt nepregătiți pentru implementarea inteligenței artificiale generative (GenAI), potrivit unui nou studiu al companiei Kantar, lider global în oferirea de insight-uri și servicii de consultanță de brand și comunicare. Cercetarea indică lipsa de formare, de training-uri specifice și costurile ridicate ca fiind unele dintre principalele bariere în calea adoptării pe scară mai largă a acestei tehnologii în industria de marketing.